Noţiunea de conţinut
Conţinuturile sunt considerate elemente ale curriculumului şi se află în strânsă interdependenţă cu celelalte componente curriculare.
Definiţie:
Conţinutul învăţământului constă într-un sistem de valori pedagogice selecţionate din toate domeniile culturii în termini de cunoştinţe, abilităţi, capacităţi, competenţe,  modele atitudinale şi comportamentale etc., proiectate în documente şcolare oficiale (planuri de învăţământ, programe şi manuale) şi transmise în cadrul procesului de învăţământ desfăşurat în instituţii de învăţământ de diferite grade.
1. sistem ordonat, realizat în raport cu principiile logicii ştiinţei, logicii didactice şi ţinând cont de particularităţile psihologice ale elevilor;
1. este componenta procesului de învăţamânt cu cea mai rapidă mobilitate.
Caracteristici :
1. caracter dinamic- se îmbogăţeşte şi se înnoieşte mereu;
1. se amlifică pe măsura trecerii de la o treaptă de nivel la alta, de la un ciclu la altul
1. se diversifică şi se specializează continuu, ca urmare a diversificării ştiinţelor pe ramuri ştiintifice şi a sporirii cerinţelor de calificare şi specializare;
1. este supus operaţiei de transpoziţie didactică, respectiv este transformat, reelaborat ştiinţific în vederea prelucrării lui pedagogice;
1. caracter istoric (ţine pasul cu dezvoltarea socială şi cerinţele idealului educaţional la un moment dat).

Criterii de selecţie a conţinuturilor

Criteriile de selecţie a conţinuturilor sunt următoarele: filosofice, logico-ştiinţifice/epistemologice, pedagogice şi psihologice.
a. Criteriile filozofice susţin că nivelul dezvoltării social-culturale a unei societăţi reprezintă un criteriu important pentru selecţionarea conţinutului.
b. Criteriile  logico-ştiinţifice/epistemologice se referă la următoarele:
1. modernitatea conţinuturilor, concordanţa lor cu tendinţele şi achiziţiile din ştiinţă, cultură, tehnică etc. diminuarea/eliminarea decalajelor dintre domeniile cunoaşterii şi ceea ce oferă şcoala;
1. necesitatea ca elevii să îşi însuşească nu numai un volum de cunoştinţe, ci şi să îşi formeze competenţe, atitudini, conduite, să îşi însuşească metode ştiinţifice de cunoaştere;
1. asigurarea caracterului practic al conţinuturilor;
1. integrareaînvăţământului cu cercetarea ştiinţifică.
c. Criteriile pedagogice se referă la necesitatea prelucrării metodologice a conţinuturilor preluate din diferite domenii ale cunoaşterii în vederea:
1. prelucrării şi sistematizării lor;
1. asigurării caracterului lor operational, functional;
1. valorificării valenţelor formative şi informative.
d. Criteriile psihologice se referă la adecvarea la particularităţile de vârstă ale elevilor, asigurarea accesibilităţii conţinuturilor învăţării.

Criterii de organizare a conţinuturilor

a. Structurarea/ordonarea logică se bazează pe logica ştiinţei în înlănţuirea cunoştinţelor, astfel că ele sunt deduse unele din altele,  fie prin modalităţi inductive, fie deductive.
b. Structurarea/ordonarea liniară constă în înlănţuirea şi ierarhizarea succesivă, continuă şi gradată/progresivă a cunoştinţelor (conţinuturile predate la un moment dat reprezintă o continuare a celor predate anterior şi baza pentru cele care se vor preda ulterior; ceea ce s-a predat într-o clasă nu se mai reia în clasele următoare din acelaşi ciclu şcolar).
c. Structurarea/ordonarea concentric presupune înlănţuirea logică a cunoştinţelor prin reveniri asupra lor şi prin aprofundări realizate în clase successive ale aceluiaşi ciclu şcolar sau în cicluri şcolare diferite., lărgindu-se progresiv cercul cunoaşterii.
d. Structurarea/ordonarea în spiral reprezintă interdependenţa dintre structurarea liniară şi cea concentrică, combinarea lor.
e. Structurarea/ordonarea după puterea explicativă a cunoştinţelor pleacă de la premisa că în cadrul fiecărui obiect de învăţământ există o serie de concepte sau idei care conferă o anumită semnificaţie celor care urmează, cărora le oferă un suport explicativ.
f. Structurarea/ordonarea modulară a conţinuturilor constă în structurarea conţinuturilor pe moduli didactici care includ seturi de cunoştinţe, situaţii didactice, activităţi şi mijloace de învăţământ adecvate cerinţelor şi posibilităţilor unor grupe sau clase de elevi. Unul din scopurile organizării modulare este de flexibilizare a conţinuturilor în funcţie de interesele, capacităţile şi particularităţile psihice ale elevilor. Modulii didactici pot fi diferiţi ca dificultate şi ritm de lucru. Există moduli de recuperare, pentru elevii care întâmpină dificultăţi de învăţare, moduli pentru elevii cu aptitudini supramedii.
Organizarea modulară este diferit de organizarea tradiţională, ea pune accent pe posibilităţile celui care învaţă, pe personalizarea învăţării (centrat pe activităţi de învăţare, pe nevoile şi posibilităţile elevului, adaptat intereselor sale cognitive, ritmului de lucru şi stilului de învăţare),  nivel de cunoaştere, pe aptitudini. Educatorul nu mai are rol doar de transmiţător de cunoştinţe, ci este un expert în curriculum, un consilier, o ,,călăuză’’ în demersul didactic. Este în strânsă legătură cu interdisciplinaritatea, cu organizarea integrată a conţinuturilor, cu tehnologiile multimedia. 
	Modularitatea încearcă să depăşească rigiditatea structurilor şi programelor tradiţionale ce ofereau trasee curriculare unice, elimină redundanţa, fiecare modul se poate articula cu altul pentru o situaţie dată, se poate transpune în limbaje de programare pe calculator, permite individualizarea învăţării, permite articularea educaţiei formale, nonformale, informale.
	Condiţionări : costul şi timpul pentru conceperea unui modul sunt considerabile, solicitând muncă de echipă, necesită timp şi resurse pentru experimentarea în şcoli, implică schimbări în toate componentele procesului de învăţământ.
g. Structurarea/organizarea interdisciplinară presupune evidenţierea şi valorificarea relaţiilor şi interacţiunilor dintre diferite conţinuturi corespunzătoare mai multor obiecte de învăţământ.
h. Structurarea/ordonarea integrată a disciplinelor presupune sintetizarea şi organizarea didactică a cunoştinţelor din diferite domenii ale cunoaşterii în vederea formării unei viziuni integrative asupra realităţii.
Organizarea integrată se poate realiza în mai multe tipuri de abordări :
· multidisciplinaritatea – alăturare/juxtapunere de informaţii din diferite discipline, metode, limbaje ale acestora, fără să se stabilească interacţiuni între acestea.
· pluridisciplinaritatea–face posibilă cooperarea între informaţii, metode, limbaje ale diferitelor discipline, fără realizarea unui tablou integrativ; obiectele, fenomenele şi evenimentele sunt studiate simultan, din puncte de vedere diferite, cu contribuţia mai multor discipline.
· interdisciplinaritatea – presupune interpătrunderea, cooperarea şi integrarea organică a două sau mai multe discipline; favorizează formarea unei imagini de ansamblu asupra problematicii abordate, a unui tablou integrativ.
· transdisciplinaritatea– asigură întrepătrunderea, cooperarea, integrarea de nivel foarte înalt a conţinuturilor, metodelor, limbajelor diferitelor discipline implicate; este cee ace se află în acelaşi timp şi între discipline, şi dincolo de orice disciplină, înseamnă înţelegerea lumii prezente ptin unitatea cunoaşterii











